

**REPUBLIKA HRVATSKA**

**VARAŽDINSKA ŽUPANIJA**

 **OPĆINA VIDOVEC**

 **OPĆINSKO VIJEĆE**

KLASA: 351-02/20-01/03

URBROJ: 2186-/10-01/1-20-01

Vidovec, 29. travnja 2020.

Na temelju članka 36. stavka 10. Zakona o održivom gospodarenju otpadom („Narodne novine“ broj 94/13, 73/17, 14/19, 98/19), i članka 31. Statuta Općine Vidovec (''Službeni vjesnik Varaždinske županije'' broj 04/18), Općinsko vijeće Općine Vidovec, na 22. sjednici održanoj 29. travnja 2020. godine, donosi

**ODLUKU**

**o provedbi posebnih mjera sprječavanja odbacivanja otpada** **na području Općine**

**Vidovec za 2020. godinu**

**Članak 1.**

Ovom Odlukom određuju se posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

**Članak 2.**

Temeljem Izvješća o lokacijama i količinama odbačenog otpada te troškovima uklanjanja odbačenog otpada na području Općine Vidovec u 2019. godini, utvrđuju se lokacije na kojima će se provoditi posebne mjere sprječavanja odbacivanja otpada:

* Cargovečka šudrana kčbr. 207, 208/1, 349 k.o. Zamlača,
* NEROD, kčbr. 8346, 8347, 8348/2 k.o. Varaždin,
* NEROD 2 kčbr. 363/2, 364 k.o. Nedeljanec

**Članak 3.**

Na lokaciji navedenoj u prethodnom članku, provoditi će se slijedeće posebne mjere sprječavanja odbacivanja otpada:

* učestala kontrola lokacija putem komunalnog redarstva,
* postava znakova upozorenja o zabrani odbacivanja otpada,
* informiranje građana o kontaktu i načinu na koji je moguće prijaviti nepropisno odbacivanje otpada.

**Članak 4.**

 Ova Odluka stupa na snagu osmog dana od dana objave u ''Službenom vjesniku Varaždinske županije'', a objaviti će se i na mrežnim stranicama Općine Vidovec, te dostaviti Ministarstvu zaštite okoliša i energetike na znanje.

**OPĆINSKO VIJEĆE OPĆINE VIDOVEC**

PREDSJEDNIK

 Zdravko Pizek